પાલનપુર ખાતે દિલ્હીગેટ જુના ટેલીફોન એક્સચેન્જ વિસ્તારમાં આવેલા એક ફ્લેટમાંથી એક શખ્સે તેની 15 વર્ષીય સગીરવયની સાળીને ભગાડી લઈ જઈ તેણીની ઉપર દુષ્કર્મ ગુજાર્યું હોવાનો કિસ્સો બહાર આવતા ચકચાર મચી જવા પામી છે. આ અંગે શખ્સની પત્નીએ તેની સામે પૂર્વ પોલીસ મથકે ફરિયાદ નોંધાવતા ચકચાર મચી જવા પામી છે. પાલનપુરમાં ચકચારી બનેલા કિસ્સાની પ્રાપ્ત થતી વિગતો મુજબ રાજકોટ જિલ્લાના મોરબી ખાતે આપાર બહુચર માતાજીના મંદિર પાસે રહેતા હરેશભાઇ નંદાભાઈ ઓડની પત્ની અને સાળી પાલનપુર ખાતે દિલ્હીગેટ વિસ્તારમાં આવેલા એક ફ્લેટમાં રહે છે. જ્યાં હરેશ ઓડએ તેની 15 વર્ષિય સાળી ઉપર નજર બગાડી હતી.